Milena Jesenská
<s>Milena Jesenska (; Prag, 10. avgust 1896 — Ravensbrik, 17. maj 1944) češka spisateljica, novinar i prevodilac.</s>

<s>Milenin otac Jan Jesenski bio je ugledni profesor na medicinskom fakultetu u Pragu, specijalista za ortopediju vilice.</s><s>Milenina majka Milena Hajzlarova umrla je kada je Mileni bilo 16 godina.</s><s>Otac i Milena se nisu najbolje slagali i ona je to koristila da bi radila sve po svome.</s><s>Završila je gimnaziju Minevra, prvu gimnaziju za devojke i dobila prilično slobodoumno obrazovanje.</s><s>Pod uticajem oca upisala se na studije medicine, ali se ubrzo prebacila na književnost.</s><s>Družila se i izlazila u Pragu upoznavši duhovnu elitu tog vremena.</s><s>Bavila se sportom i bila prilično popularna.</s><s>Upoznala se sa Maksom Brodom, Francom Kafkom, Francom Verfelom, učestvovala u raspravama o književnosti i ulozi umetnika u tadašnjem društvu.</s>

<s>Zaljubila se u Ernesta Polaka, jevrejina, deset godina starijeg, za glavu nižeg, književnog kritičara, koga je upoznala 1914.</s><s>Ta veza je naišla na veliko negodovanje njenog oca, koji ju je poslao u sanatorijum u pokušaju da se ta veza prekine.</s><s>Kada je Milena postala punoletna udala se za Poljaka.</s>

<s>Ubrzo se bračni par seli u Beč, gde se Milena suočava sa finansijskim problemima, nerazumevanjem i usamnjenošću.</s><s>Sa ocem ne govori.</s><s>U Beču ne poznaje nikoga.</s><s>Muž je ostavlja samu kod kuće i izlazi u kafane gde se provodi sa društvom i brojnim ljubavnicama.</s><s>Svi troškovi vođenja domaćinstva su na njenim plećima.</s>

<s>Milena pokušava da se izbori sa finansijskim problemima pišući za novine ili prevodeći.</s><s>Tako 1919. dolazi na ideju da na češki prevede pripovetku u to vreme malo poznatog pisca Franca Kafke koji živi u Pragu ali piše na nemačkom.</s><s>Franc i Milena sreli su se povodom tog prevoda u oktobru 1919. u jednom kafeu u Pragu i tada počinje jedna od najuzbudljivijih ljubavnih priča 20. veka.</s><s>Sam Kafka je za Milenu govorio da je ljubav njegovog života.</s><s>Poput mora, svetlost koja zrači čak i kad je više nema - pisao je u svojim pismima.</s>

<s>Ali Milena nije bila spremna da napusti muža a Kafka nije imao snage da čeka.</s><s>Na izričit Kafkin zahtev prepiska je prestala.</s><s>I tek nekoliko godina kasnije on priznaje da od tada nije pisao pisma jer je bilo besmisleno pisati bilo kome ako ne piše Mileni.</s>

<s>Kada je Kafka umro 1924. godine, Milena je napisala Spomen, na vest o Kafkinoj smrti koji je objavnjen 6. juna 1924. u „Narodnom listu“, br 156, pp.</s><s>5.</s>

<s>Ubrzo zatim 1925. postaje priznata spisateljica, uspeva da se razvede od Polaka i vraća se u Prag.</s>

<s>U Pragu upoznaje arhitektu Jana Krojcera, za koga se udaje i ubrzo 1928. rađa ćerku Janu (Honcu).</s><s>To su bile najsrećnije godine njenog života.</s>

<s>Međutim politička previranja i pojava fašizma, zahtevaju od slobodoumne Milene akciju.</s><s>Ona piše protiv fašizma, jedno vreme se pridružuje komunistima, ali ubrzo nalazi da komunizam ima više ideologije nego slobode.</s>

<s>Kada Nemci okupiraju Čehoslovačku nastavlja da se bori, pišući članke za ilegalne časopise, iznoseći javno svoje mišljenje, noseći žutu davidovu zvezdu, pomažući jevrejima da pobegnu iz okupirane zemlje.</s><s>Predviđajući da će biti uhapšena, u proleće 1939. svom dugogodišnjem prijatelju Viliju Hasu poverava pisma koja joj je pisao Kafka.</s><s>Gestapo ju je uhapsio novembra 1939.</s>

<s>Deportovana je u logor Ravensbrik.</s><s>Pružala je snagu i utehu mnogima koji su je upoznali u logoru, pomagala koliko je mogla jer je radila u ambulanti.</s><s>U logoru je upoznala Margaret Buber-Nojman, koja je kasnije napisala njenu biografiju.</s>

<s>Umrla je 17. maja 1944. u logoru, od posledica zločinački izvedene operacije bubrega.</s><s>Poslednje misli bile su upućene njenoj ćerki.</s>

<s>1995. godine Jad Vašem dodelio joj je medalju Pravednika među narodima.</s>

<s>Dela 
 Put do jednostavnosti (roman) .</s><s>Ostati na nogama .</s><s>Nad naše síly : Češi, Židé a Němci 1937-1939 ()
 Wien, Wien, Wien : literarische Nahaufnahmen (grupa autora, koautor) ()
 Feljtoni</s>

<s>Milena u delima drugih autora 
 Franc Kafka Pisma Mileni
 Margaret Burber-Nojman Milena, Kafkina ljubav 
 Ana Šomlo Milenina pisma Kafki
 Milena iz Praga, srpski TV-film iz 1994. godine</s>

<s>Spoljašnje veze 
 O Mileni razgovor sa Anom Šomlo 
 Prikaz knjige Pisma Mileni</s>

<s>Češki pisci
Češki novinari
Češki prevodioci
Biografije, Prag</s>

